CELEX: 62012CN0138
Language: fi
Date: 2012-03-15 00:00:00
Title: Asia C-138/12: Ennakkoratkaisupyyntö, jonka Administrativen sad — Varna (Bulgaria) on esittänyt 15.3.2012 — Rusedespred OOD v. Direktor na Direktsia ”Obzhalvane i upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite

26.5.2012   
            
            
               FI
            
            
               Euroopan unionin virallinen lehti
            
            
               C 151/24
            
         Ennakkoratkaisupyyntö, jonka Administrativen sad — Varna (Bulgaria) on esittänyt 15.3.2012 — Rusedespred OOD v. Direktor na Direktsia ”Obzhalvane i upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite
   (Asia C-138/12)
   2012/C 151/38
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen sad — Varna
   
      Pääasian asianosaiset
   
   
      Kantaja: Rusedespred OOD
   
      Vastaaja: Direktor na Direktsia ”Obzhalvane i upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite
   
      Ennakkoratkaisukysymykset
   
   
               1)
            
            
               Onko verotuksen neutraalisuuden periaatteen mukaan verovelvollisella säädetyn vanhentumisajan kuluessa oikeus vaatia palautettavaksi virheellisesti laskussa mainittu arvonlisävero, jota laskun vastaanottaja ei ole velvollinen maksamaan, kun liiketoimi, josta verovelvollinen on laskenut veron, on kansallisen oikeuden nojalla veroton, kun verotulojen menettämisen vaara on poistettu ja kun kansalliseen lakiin sisältyvää laskujen oikaisemista koskevaa sääntelyä ei voida soveltaa?
            
         
               2)
            
            
               Ovatko yhteinen arvonlisäverojärjestelmä sekä verotuksen neutraalisuuden periaate, tehokkuusperiaate ja yhdenvertaisen kohtelun periaate esteenä sille, että yhteisestä arvonlisäverojärjestelmästä 28.11.2006 annetun neuvoston direktiivin 2006/112 (1) 203 artiklan kansallisen täytäntöönpanosäännöksen nojalla veroviranomainen kieltäytyy palauttamasta verovelvolliselle tämän laskussa mainitsemaa arvonlisäveroa, kun velvollisuutta maksaa kyseistä veroa ei ole, koska kyseessä on veroton liiketoimi, ja kun vero on virheellisesti merkitty laskuun, laskettu ja maksettu, sikäli kuin lainvoimaisessa verotarkastuspäätöksessä hankkijalta on jo evätty vähennysoikeus saman liiketoimen osalta sillä perusteella, että tavaran luovuttaja tai palvelun suorittaja on laskenut veron virheellisesti?
            
         
               3)
            
            
               Voiko verovelvollinen vedota suoraan yhteistä arvonlisäverojärjestelmää ohjaaviin periaatteisiin, tässä tapauksessa verotuksen neutraalisuuden periaatteeseen ja tehokkuusperiaatteeseen, sellaista kansallista säännöstä tai sen veroviranomaisten tai tuomioistuinten toimesta tehtävää soveltamista vastaan, jolla loukataan näitä periaatteita, tai sitä vastaan, että kansallisen säännöstön puuttuminen loukkaa jotakin mainituista periaatteista?
            
         
      (1)  EUVL L 347, s. 1.